Aineosake
Aineosake, ka korpuskul, on aine väike osa, millel on mass, ruumala ja muud iseloomulikud omadused. Aineosakese mõiste sõltub valdkonnast, kus seda kasutatakse. Osakestefüüsikas nimetatakse aineosakesteks enamasti elementaarseid fermione. Keemias kutsutakse aineosakesteks molekule, aatomeid ja ioone. Aineosakeseks võib nimetada ka näiteks liivatera.